РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број: 02-1169/21-2

29. јун 2021. године

Б е о г р а д

На основу члана 27. став 8. Закона о Народној скупштини („Службени гласник РС“, број 9/10), члана 44. став 6. и 48. став 2. Пословника Народне скупштине („Службени гласник РС“, број 20/12 - пречишћен текст), Одбор за уставна питања и законодавство, на 46. седници одржаној 29. јуна 2021. године, донео је

**О Д Л У К У**

**о измени Одлуке образовању Радне групе за израду акта о промени Устава Републике Србије**

1. У Одлуци о образовању Радне групе за израду акта о промени Устава Републике Србије, 04 број: 02-1169/21, у алинеји седмој речи: „проф. др Срђан Ђорђевић, редовни професор Правног факултета Универзитета у Крагујевцу“, замењују се речима: „проф. др Бојан Милисављевић, редовни професор Правног факултета Универзитета у Београду“.

2. Ова одлука ступа на снагу даном доношења.

ПРЕДСЕДНИК

Јелена Жарић Ковачевић

О б р а з л о ж е њ е

На основу члана 27. став 8. Закона о Народној скупштини и чл. 44. став 6. и 48. став 2. Пословника Народне скупштине Одбор за уставна питања и законодавство на 45. седници, одржаној 23. јуна 2021. године, донео је Одлуку о образовању Радне групе за израду акта о промени Устава Републике Србије, 04 број: 02-1169/21 од 23. јуна 2021. године.

Након тога професор Срђан Ђорђевић, који одређен за члана Радне групе за израду акта о промени Устава Републике Србије, упутио је мејл, 25. јуна 2021. године, којим је обавестио Одбор за уставна питања и законодавство да није у могућности да узме учешће у раду Радне групе. Из тог разлога предложено је је доношење Одлуке о измени Одлуке образовању Радне групе за израду акта о промени Устава Републике Србије, којом се мења члан Радне групе.